ვასილიკ კალოგერა

**ვასილიკ „ვიკი“ კალოგერა** (, ; დ. 1971, სერესი, ცენტრალური მაკედონია, საბერძნეთი) — ბერძენი და ამერიკელი ასტროფიზიკოსი, მსოფლიოს ერთ-ერთი წამყვანი სპეციალისტი, რომელიც სწავლობს ასტროფიზიკური კომპაქტურ ობიექტებს (თეთრი ჯუჯები, ნეიტრონული ვარსკვლავები, შავი ხვრელები). საკვანძო როლი ითამაშა ალბერტ აინშტაინის მიერ წინასწარმეტყველებული გრავიტაციული ტალღების აღმოჩენაში.

ჩრდილოდასავლეთის უნივერსიტეტის ვაინბერგების სახელობის ხელოვნების და მეცნიერების კოლეჯის   ფიზიკისა  ასტრონომიისკათედრის ხელმძღვანელის მოადგილე და პროფესორი, ჩრდილოდასავლეთის უნივერსიტეტის ასტროფიზიკის ინტერდისციპლინარული კვლევის ცენტრის (CIERA) თანადამფუძნებელი და დირექტორი. საერთაშორისო  სამეცნიერო საზოგადოება LIGO-ს (რომელიც დაკავებულია გრავიტაციულ ტალღების ძებნით)  წამყვანი წევრი, ასევე დიდი სინოპტიკური კვლევის ტელესკოპის  (LSST) დირექტორთა საბჭოს წევრი.

2008 წელს ჟურნალმა Astronomy"-მ კალოგერა დაასახელა  "ტოპ 10 ამომავალ ვარსკვლავებს შორის ასტრონომიაში."   ვასილიკ კალოგერა  მრავალი სამეცნიერო ჯილდოს მფლობელია. მას აქვს h-ინდექსი, რომელიც უდრის 96 . მეცნიერი ციტირებულია  34035-ზე   უფრო ბევრჯერ.

## ბიოგრაფია 
ვასილიკ კალოგერა დაიბადა 1971 წელს ქალაქ სერესში ( ცენტრალური მაკედონია, საბერძნეთი )  

1992 წელს დაამთავრა თესალონიკის არისტოტელეს სახელობის უნივერსიტეტი. მიიღო მეცნიერების ბაკალავრის ხარისხი  ფიზიკაში .

1997 წელს გახდა ურბან-შამპეის ილინოისის უნივერსიტეტის დოქტორის ხარისხის მფლობელი ასტრონომიაში.

დოქტორანტურის დასრულების შემდეგ, იგი იყო ჰარვარდ-სმიტსონის ასტროფიზიკის ცენტრის პოსტდოქტორანტი.  

2001 წლიდან მუშაობს ვეინბერგის ხელოვნებისა და მეცნიერების კოლეჯის ფიზიკისა და ასტრონომიის განყოფილებაში ჩრდილოდასავლეთის უნივერსიტეტში (NU), თანმიმდევრულად ეკავა ასისტენტ-პროფესორის (2001-2005), ასოცირებული პროფესორის (2005-2009)  პროფესორის (2009 წლიდან)  და კათედრის გამგის მოადგილის  (2015 წლიდან) თანამდებობი. ასევე  ჩრდილოდასავლეთის უნივერსიტეტში იყო ასტროფიზიკის ინტერდისციპლინური კვლევითი ცენტრის (CIERA) თანადირექტორი (2009-2012 წლებში) და დირექტორი (2012 წლიდან).  

ვასილიკ კალოგერას კვლევის დამფინანსებლები არიან ეროვნული სამეცნიერო ფონდი, აერონავტიკისა და კოსმოსის ეროვნული ადმინისტრაცია (NASA) და ჩრდილო-დასავლეთის უნივერსიტეტი. 

ვასილიკ კალოგერა მრავალი სამეცნიერო პუბლიკაციის ავტორია.  

## სამეცნიერო მიღწევები 
კალოგერა იმ საერთაშორისო გუნდის უფროსი წევრია, რომელმაც შეძლო  გრავიტაციული ტალღების არსებობის პირველი პირდაპირი მტკიცებულების მოპოვება.  

ვასილიკ კალოგერა არის ამერიკის ასტრონომიული საზოგადოების, ამერიკის ფიზიკის საზოგადოების, ამერიკის შეერთებული შტატების მეცნიერებათა აკადემიის (2018) წევრი. 

## რჩეული პუბლიკაციები 
* D. W. Kim, G. Fabbiano, V. Kalogera, et al., Probing the Low-Luminosity X-Ray Luminosity Function in Normal Elliptical Galaxies, Astrophysical Journal 652, 1090 (2006).
* Eccentricities of Double Neutron Star Binaries, Astrophysical Journal 652, 540 (2006).
* M. Freitag, P. Amaro-Seoane, and V. Kalogera, Stellar Remnants in Galactic Nuclei: Mass Segregation, Astrophysical Journal 649, 91 (2006)
* J. Sepinsky, V. Kalogera, and K. Belczynski, Are Supernova Kicks Responsible for X-ray Binary Ejection from Young Clusters?, Astrophysical Journal 621, L37 (2005).
* B. Willems, V. Kalogera, and M. Henninger, Pulsar Kicks and Spin Tilts in the Close Double Neutron Stars PSR J0737-3039, PSR B1534+12, and PSR B1913+16, Astrophysical Journal 616, 414 (2004).
* V. Kalogera, et al., The Cosmic Coalescence Rate for Double Neutron Star Binaries, Astrophys. J. Lett. 601, Issue 2, L179 (2004).
* V. Kalogera, M. Henninger, N. Ivanova, and A. R. King, An Observational Diagnostic for Ultraluminous X-Ray Sources, Astrophys. J. Lett. 603, Issue 1, L41 (2004).

## სქოლიო
კატეგორია:დაბადებული 1971
კატეგორია:ამერიკელი ასტროფიზიკოსები
კატეგორია:ბერძენი ასტრონომები
კატეგორია:აშშ-ის მეცნიერებათა ეროვნული აკადემიის წევრები
კატეგორია:ქალი ასტროფიზიკოსები
კატეგორია:ცოცხალი ადამიანები